এ বিষয়ে আমি আমার মূল পোস্টের শুরুতেই ব্যাখ্যা করেছি। আবার পড়ে দেখো। এই প্রচারক ব্যক্তিটির Rank নিয়ে কিছু confusion অন্তত আমার দিক থেকে (নানা কারণেই) ছিল, সে কথা সত্যি। আমার কাছে আসা কিছু কিছু সূত্রে তাকে “জেনারেল” হিসেবেও উল্লেখ করা হয়েছিল (পোস্টে লিন্ক দিয়েছি)। তার ইন্টেলেক্ট বা ভাষার মান নিয়ে প্রশ্ন জাগলেও তাকে তার প্রাপ্য সম্বোধনগত সর্বোচ্চ সম্মান জানাতে আমার দ্বিধান্বিত হওয়ার কোন কারণ ছিলনা। বলতে পারো অনেকটা erring on the side of caution থেকেই। তাছাড়া তিনি সত্যিই “জেনারেল” হয়ে থাকলে, এই সম্মানটুকু তাকে না দিয়ে ‘জনৈক অফিসার’ বলে সম্বোধন করলে এই তুমিই হয়তো প্রশ্ন করতে তাকে তার প্রাপ্য সৌজন্যটুকু দেখাইনি বলে। আর তিনি একজন সাধারন অফিসারও যদি হয়ে থাকেন, তার পরও প্রশ্ন থেকে যায় – যে অফিসারকে তৈরী করতে প্রশিক্ষণ দিতে এই দরিদ্র রাষ্ট্রটির এত অর্থ এবং সময় ব্যয় হয়, সেই ‘অফিসার’ এর কাছ থেকে ন্যুনতম শুদ্ধ ভাষায় (এমনকি নিদেন পক্ষে শুদ্ধ বাংলায়) একটি ইমেইল (যেটি কিনা জনসাধারণের কাছে প্রচার করার জন্য লিখিত) কি আমরা আশা করতে পারিনা? দেশে এমন বহু মেধাবী তরুণ আছেন যারা আর্মিতে অফিসার হওয়া তো দূরের কথা, এমনকি ঢোকার সুযোগটি পর্যন্ত পায়না। সেখানে একজন অফিসারের কাছে ন্যুনতম যৌক্তিক মানের একটি প্রচারণা আশা করা কি খুব বেশী চাওয়া? যাঁদের হাতে কিনা দেশ তার সার্বভৌমত্ব, প্রতিরক্ষা এবং হাজার হাজার তরুণ মেধাবী অফিসারদের মেধা ও মনন গড়ার দায়িত্ব দিয়েছে? আমার কাছে এখনো বিস্ময়কর ঠেকছে যে প্রচার পত্রটি তিনি ইংরেজীতে লিখলেন কেন! এই জেনারেলটিকে সামরিক বাহিনীর একজন সাধারণ অফিসার হিসেবে পরিচয় করিয়ে দিলেও তাতে সেনাবাহিনীর ভাবমূর্তি কি কিছু বাড়ে?